Doctoranzii și post-doctoranzii UB, invitați să se înscrie la Trainingul CIVIS pentru inovație și start-up până pe 25 octombrie 2023


În perioada 17 noiembrie 2023 - 23 februarie 2024, Universitatea Eberhard Karls din Tübingen organizează, pentru doctoranzii și post-doctoranzii universităților RIS4CIVIS, Trainingul pentru inovație și start-up, o serie de cursuri dedicate transformării ideilor inovatoare într-un model de afacere.
Desfășurat pe parcursul a 8 module, programul oferă participanților cunoștințele de bază pentru: generarea de idei, dezvoltarea modelelor de afaceri, obținerea drepturilor de brevet, respectarea măsurilor de protecție și prezentarea ideilor investitorilor. 
Persoanele interesate de participarea la training sunt rugate să se înregistreze completând acest formular până pe 25 octombrie 2023. 
Programul cursului:
1. 17 noiembrie 2023 - Ideația
2. 24 noiembrie 2023 - Gândirea proiectivă
3. 1 decembrie 2023 - Invenție și inovație
4. 8 decembrie 2023 - Modele de afaceri
5. 19 ianuarie 2024 - Redactarea planului de business
6. 26 ianuarie 2024 - De la cercetare la inovare: protejați rezultatele cercetării. De ce? Cum? Când?
7. 2 februarie 2024 - Mindset antreprenorial
8. 23 februarie 2024 - Training pentru pitch 
Programul de training pentru inovație și start-up este dezvoltat în cadrul modulului 3 al proiectului european RIS4CIVIS. Mai multe detalii despre fiecare modul în parte sunt disponibile pe pagina dedicată trainingului, aici. 


